Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 71/12/8802	Košice I, 4.1.2013
EEČ : 2-63-30-2013

U Z N E S E N I E

Trestná vec:	obvinená XXXXX  
Prečin:	Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona číslo 300/2005 Zbierky zákonov v znení zákona číslo 33/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: živnostníčka
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 470,85 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Rád premonštrátov - Opátstvo Jasov 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: živnostníčka
realizované policajtom Ostatné útvary KR PZ Prešov pod spisovou značkou KÚFS-22/5008-SV-2012.
dňa 23.8.2011 o 8,25 hodine v priestoroch Železničnej nemocnice v Košiciach na Ulici Masarykovej číslo 9 predávala a uvádzala do obehu falzifikáty textilného tovaru, ktoré boli označené ochrannými známkami patriacimi spoločnostiam ADIDAS AG, 1-2 Adi Dassler Strasse 910 74 Herzogenaurach, SRN, NIKE European Operations Netherlands B.V., organizačná zložka Lakeside Park, Tomášikova 64, 831 03 Bratislava, PUMA SE, Puma Way 1, Herzogenaurach, SRN a LACOSTE Société anonyme 8, Rue de Castiglione, F 75 001, Paris, Francúzsko, čo je v rozpore s ustanovením § 8 ods. 1,2 a § 9 ods. 1,2 písm. b/ z. č. 506/2009 Z. z. o ochranných známkach v platnom znení, čím tak vyššie uvedeným spoločnostiam spôsobila celkovú škodu vo výške 1 470,85 €.  

Odôvodnenie: 
      Uznesením policajného orgánu Kriminálneho úradu finančnej správy Prešov zo dňa 10.4.2012 sp. zn. ČVS:KÚFS-22/5008-SV-2012 bolo podľa § 206 ods. 1 Tr. por. rozhodnuté o vznesení obvinenia osobe menom XXXXX pre spáchanie prečinu porušovania práv o ochrannej známke, označeniu pôvodu výrobku a obchodnému menu podľa § 281 ods. 1 Tr. zák. na tom skutkovom základe, ako je to uvedené vo výrokovej časti tohto uznesenia. 

      Preskúmaním príslušného spisového materiálu som zistil, že v predmetnej trestnej veci sa koná o prečine porušovania práv o ochrannej známke, označeniu pôvodu výrobku a obchodnému menu podľa § 281 ods. 1 Tr. zák., na ktorý Trestný zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 

      Obvinená a jednotliví zástupcovia poškodených strán s takýmto postupom vyslovili súhlas. Obvinená XXXXX slobodne, vážne, zrozumiteľne a určito vyhlásila, že spáchala skutok, za ktorý je trestne stíhaná, svoje protiprávne konanie oľutovala, avšak motív svojho konania bližšie nekonkretizovala. Zároveň prejavila ochotu uhradiť jednotlivým poškodeným stranám spôsobenú škodu. Zástupcovia jednotlivých poškodených strán súhlasili so zmierovacím konaním v prípade, ak bude zo strany obvinenej uhradená škoda, ktorú jednotlivým spoločnostiam, ktoré zastupujú, svojim konaním spôsobila. Vo svojich písomných prejavoch v rámci následne vykonaného mediačného konania potvrdili plnú úhradu spôsobenej škody zo strany obvinenej.  

      Obvinená uhradila na zmierovací účet Krajskej prokuratúry XXXXX peňažnú sumu vo výške spolu 200 €, z ktorej 50 % je určených pre štát na pomoc obetiam trestnej činnosti a 50 % pre neziskovú organizáciu Rádu premonštrátov - Opátstvo Jasov.  

      Vzhľadom na povahu a závažnosť spáchaného činu, na mieru, akou bol trestným činom dotknutý XXXXX, na osobu obvinenej, ktorá nemá záznam v registri trestov SR a na jej osobné a majetkové pomery som dospel k záveru, že takýto spôsob rozhodnutia je postačujúci. 

      Preto som rozhodol tak, ako je to uvedené vo výroku tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Koščo
prokurátor